MCOT วิ่งเว่อร์เจอติดดอย.!
ปรากฏการณ์ “วิ่งเว่อร์” ของราคาหุ้นบริษัท อสมท จำกัด (มหาชน) หรือ MCOT วันที่ 5 มี.ค.62 วันที่กสทช.มีมติเรียกคืนคลื่น 2600 MHz จาก MCOT เพื่อนำมาประมูล 5G ปลายปีนี้ ทำให้เกิดปรากฏการณ์ “ติดดอย” ไม่น้อยทีเดียว แต่คงไม่หงอยเหงา เพราะมีเพื่อนร่วมชะตากรรมเพียบ.!?
7 มี.ค. 2562

สำนักข่าวรัชดา
ปรากฏการณ์ “วิ่งเว่อร์” ของราคาหุ้นบริษัท อสมท จำกัด (มหาชน) หรือ MCOT วันที่ 5 มี.ค.62 วันที่กสทช.มีมติเรียกคืนคลื่น 2600 MHz จาก MCOT เพื่อนำมาประมูล 5G ปลายปีนี้ ทำให้เกิดปรากฏการณ์ “ติดดอย” ไม่น้อยทีเดียว แต่คงไม่หงอยเหงา เพราะมีเพื่อนร่วมชะตากรรมเพียบ.!?
ต้นเหตุการณ์การไล่ราคาหุ้น MCOT ชนิดไม่ยั้ง.!? ก็ด้วยจินตนาการกันว่า MCOT จะได้รับเงินเยียวยาจากกสทช.จำนวนมาก เลยแห่เข้าเก็งกำไรกันแบบบ้าคลั่งไม่ลืมหูลืมตา ด้วยมูลค่าซื้อขายกว่า 51 ล้านบาท ราคาขึ้นไปสูงสุด 11.40 บาท (จากเดิมซื้อขายเฉลี่ยต่ำ 1 ล้านบาท ราคาเฉลี่ยไม่ถึง 9 บาท)
นั่นทำให้ “ติดดอย” กันแบบยกยวง.! เพราะลุกออกจากวงไม่ทัน..!!
ความเป็นไปได้ที่ MCOT จะได้รับการเยียวยาหรือไม่..ขึ้นอยู่กับว่าประมูล 5G คลื่น 2600 MHz จะเกิดขึ้นได้หรือไม่..หรือเกิดขึ้นแล้ว..จะมีค่ายมือถือใดมาร่วมประมูลหรือไม่..!?
จากสุขภาพการเงิน 3 ค่ายมือถือทั้งบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ทรู คอร์ปอเรชั่น จำกัด (มหาชน) หรือ TRUE และบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เป็นไปได้ยากหรือแทบเป็นไปไม่ได้เลย..ที่จะเข้าประมูลคลื่น 2600 MHz ดังกล่าว
นัยสำคัญคือแต่ละค่ายมีภาระจ่ายไลเซนส์คลื่นความถี่ 4G จำนวนมาก อย่างคลื่น 900 MHz ทั้ง ADVANC และ TRUE เหลือกำหนดจ่าย 2 งวด คือปี 2562 และปี 2563 จำนวน 4,000 ล้านบาท และ 60,000 ล้านบาท ตามลำดับ
ส่วน DTAC เหลือกำหนดจ่าย 3 งวด คือ ปี 2562, ปี 2564 และปี 2565 จำนวน 2,000 ล้านบาท, 2,000 ล้านบาท และ 30,000 ล้านบาท ตามลำดับ
ก่อนจะไปถึงจุดนั้น เอาแค่ประมูลคลื่น 700 MHz ก็เลือดตาแทบกระเด็นกันแล้ว ยกเว้นว่า จะมีอภินิหารมาตรา 44 ออกมาแก้ปัญหาเฉพาะหน้า..อย่างที่ลุ้นกันอยู่เท่านั้น..!!
มีการจินตนาการกันว่า  MCOT มีโอกาสได้รับเงินเยียวยาหรือชดเชยเข้ามา ด้วยวิธีประเมินจากปัจจุบันคลื่น 2600 MHz มีอายุเหลือประมาณ 6 ปี (สิ้นสุดปี 2568) เมื่อเทียบราคาคลื่นย่านใกล้กันที่จัดประมูลไปแล้วคือ 2100 MHz มูลค่าคลื่นประมาณ 31 ล้านบาทต่อ 1 MHz ต่อปี
นั่นเป็นส่วนหนึ่ง..ที่ทำให้นักลงทุนแห่เข้าเก็งกำไรหุ้น MCOT จนเป็นเหตุเกิดปรากฏการณ์ “วิ่งเว่อร์จนเจอดอย” กันจำนวนมาก เรื่องนี้ไม่มีใครผิดใครถูก..!!?
แต่..นี่คือบทเรียน “อุปทานหมู่” ในการลงทุน ที่น่าสนใจจริง ๆ
…อิ อิ อิ…